финансова подкрепа на стоманодобивната промишленост и в определени географски региони на Китай.
 (108)
 Процентът на субсидията, определен при първоначалното разследване относно включените в извадката производители износители на СПОП, варира от 0,25 % до 0,89 %, като процентът за неоказалите съдействие дружества е 0,97 %.
 3.5.1.2. Продължаване на програмата за субсидиране
 (109)
 В искането и в съответните приложения (45) заявителят представи доказателства, че китайските производители на СПОП са продължили да се ползват от преференциално кредитиране и лихвени проценти в размер, по-нисък от пазарния, предоставяни от местни банки в Китай.
 (110)
 Заявителят представи доказателства, че държавните банки продължават да бъдат публични органи според критериите, определени от Апелативния орган на СТО (вж. съображение 52), тъй като:
 i)
 банковият сектор все още се контролира от ПК, за което заявителят се позовава на последните изявления на Народната банка на Китай (46) и на новите правила и насоки на китайската Комисия за регулиране на банковия сектор, които допълнително засилват този контрол (47). В искането се посочва също, че съгласно заключенията от прегледа на статута на пазарна икономика на Китай, направен от Министерството на търговията на САЩ през октомври 2017 г., съществуват нарушения, засягащи китайската банкова система (48);
 ii)
 банковият сектор следва макроцелите на ПК, за което заявителят представи доказателства, от които става ясно, че в съответствие с китайския Закон за търговските банки (49) банковият сектор е задължен по закон да спазва националните стратегически цели, определени в различните задължителни насоки и препоръки. В искането се посочва, че тези констатации са направени в първоначалното разследване и остават валидни, както се потвърждава от 13-ия петгодишен план за стоманодобивната промишленост, от неотдавнашни изявления на Китайската народна банка (China Monetary Policy Reports [Доклади за китайската парична политика]) и от неотдавнашни антисубсидийни разследвания на Съюза.
 (111)
 Заявителят представи доказателства за значителното присъствие и продължаващото пазарно господство на държавните банки (ДБ) в китайския банков сектор. В точка 93 от искането се изброяват основните ДБ и стратегически банки, които представляват инструмент на държавата за намеса в икономиката.
 (112)
 И накрая, имайки предвид съображение 110, подточка ii), заявителят посочи, че ПК е продължило да упълномощава и да възлага на частните банки да предоставят субсидирани заеми в съответствие с член 3, параграф 1, буква а), подточка iv) от основния регламент. Следователно констатациите на Комисията в първоначалното разследване остават валидни в това отношение. Освен това при разследването относно ГВПП Комисията установи, че известието Several Opinions on Resolving Overcapacity [Становища относно решаване на проблема със свръхкапацитета], което се отнася до стоманодобивната промишленост, е насочено към всички стратегически банки, големи банки, акционерни банки, пощенски спестовни банки, банки с чуждестранни инвестиции, дружества за управление на финансови активи, както и други финансови институции под управлението на Китайската комисия за регулиране на банковия сектор (50).
 (113)
 Предвид липсата на съдействие от страна на ПК не бяха представени никакви аргументи, които да оспорват представените от заявителя доказателства по отношение на актуалното състояние на китайската банкова система.
 (114)
 Освен това критичните въпроси, свързани със създаването на тази програма за субсидиране и нейното продължаване, а именно че държавните банки функционират като публични органи и имат